**Հ Ա Յ Տ Ա Ր Ա Ր ՈՒ Թ Յ ՈՒ Ն**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԻՐԱՎԱԿԱՆ ԱՋԱԿՑՈՒԹՅԱՆ ԵՎ ՓԱՍՏԱԹՂԹԱՇՐՋԱՆԱՌՈՒԹՅԱՆ ՎԱՐՉՈՒԹՅԱՆ ԻՐԱՎԱԲԱՆԱԿԱՆ ԲԱԺՆԻ** **ՓՈՐՁԱԳԵՏԻ ԿՈՂՄԻՑ ԿԱՆՈՆԱԴՐԱԿԱՆ ԽՆԴԻՐՆԵՐԻՑ ԲԽՈՂ ԿՈՆԿՐԵՏ ԳՈՐԾԱՌՈՒՅԹԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

**Ծրագրով նախատեսված** [**աշխատանքների համառոտ նկարագիրը**](https://prelive.utfsib.am/site/uploads/files/2023-հայտարարություններ/havelvac.docx)**.**

* իրավաբանական և ֆիզիկական անձանց կողմից ներկայացված դիմումներում բարձրացված հարցերի ուսումնասիրության և դրա հիման վրա Տեսչական մարմնի ղեկավարին համապատասխան առաջարկությունների ներկայացման աշխատանքների իրականացում․
* Տեսչական մարմնի ղեկավարին իրավաբանական խորհրդատվության իրականացում.
* Տեսչական մարմնի ստորաբաժանումներին (վարչություններին, բաժիններին) իրավական օժանդակության և խորհրդատվության տրամադրման աշխատանքների իրականացում․
* Տեսչական մարմնին վերապահված իրավասությունների շրջանակներում Հայաստանի Հանրապետության դատական և այլ պետական մարմիններում պետական շահերի պաշտպանությանը մասնակցություն․
* Տեսչական մարմնի գործառույթներին առնչվող իրավական ակտերի մշակում և Տեսչական մարմնի ղեկավարին ներկայացում.
* ստուգումների, դիտարկումների և հետազոտությունների, վերահսկողական և տեսչական մարմնի այլ գործառույթներից բխող վարչարարության, ինչպես նաև պետական մարմինների, ֆիզիկական և իրավաբանական անձանց կողմից ներկայացված գրությունների հիման վրա իրականացվող վարչարարության, այդ թվում՝ վարչական պատասխանատվության ենթարկելու մասին որոշումների և այլ անհատական իրավական ակտերի նախագծերի կազմման աշխատանքների իրականացում․
* Տեսչական մարմնի սեփական նախաձեռնությամբ վարչական վարույթների հարուցման և դրանց հետագա ընթացքի, այդ թվում՝ վարչական պատասխանատվության ենթարկելու մասին որոշումների նախագծերի կազմման աշխատանքների իրականացում.
* քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների և հողօգտագործման բնագավառներում ֆիզիկական և իրավաբանական անձանց տրված լիցենզիաներն ուժը կորցրած ճանաչելու կամ դրանց գործողությունը կասեցնելու միջնորդագրերը լիցենզավորող մարմիններ ներկայացնելու աշխատանքների իրականացում:

**Փորձագետ նախատեսվում է ներգրավել՝ պայմանագիր կնքելու օրվանից վեց ամիս ժամկետով։**

**Փորձագետին ներկայացվող պահանջները՝**

* բարձրագույն կրթություն իրավունքի ոլորտում,
* հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ իրավունքի բնագավառում երեք տարվա աշխատանքային ստաժ:

**Փորձագետի պարտականությունները`**

Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2023 թվականի ապրիլի 10-ը:**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները Քաղաքաշինության, տեխնիկական և հրդեհային անվտանգության տեսչական մարմին /հասցե՝ ք. Երևան, Միկոյան 109/8/ պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս կամ ձևանմուշը ներբեռնել կայքից).
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. աշխատանքային գործունեությունը հավաստող փաստաթղթի (փաստաթղթերի),
5. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
6. մեկ լուսանկար 3x4 սմ չափսի,
7. համառոտ CV:

ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր:

**Փաստաթղթերն ընդունվում են ամեն օր՝ ժամը 9:30-ից մինչև 12:30:**

Լրացուցիչ տեղեկություններ ստանալու համար կարող եք դիմել Քաղաքաշինության, տեխնիկական և հրդեհային անվտանգության տեսչական մարմին կամ զանգահարել՝ 060 86 66 66 հեռախոսահամարին: